Ved du hvad, Hugo? Jeg taler altid om mig selv.
Fortæl lidt om dit liv. Nå...
...har du en kæreste derhjemme?
Ja, der er en pige, Natalia.
Vi har bare fysik sammen.
Men en dag skulle hun låne en kuglepen, selvom hun havde en selv.
-Eller var det en stiftblyant? -Wow, fantastisk historie.
Nå, det var valentinsdag 1985.
-Min historie var ikke slut. -Jo, den var.
Valentinsdag. Kærligheden og venskabets dag.
På Las Colinas glædede vi os meget.
En højtid opfundet af amerikanske kapitalister,
som bliver mere og mere udvandet for hvert år. Nej tak.
Valentinsdag er højtidernes fastfood.
Okay, ikke alle glædede sig.
Sådan så Máximo også ud, da jeg sagde til ham,
at jeg ikke gad noget pladderromantik. Han er så sød.
Hvor længe har I været kærester? Ni dage?
Ja. Sjovt, at du ved det, og jeg ikke gør. Hvem tæller dage i et forhold?
Ni dage! Jeg elsker at tælle dage i vores forhold.
Tillykke, hermigo. Har I nogen vilde planer i aften?
Hun er ikke så meget til valentinsdag. Så det er jo nemmere for mig.
-Ingen pres. -Klart.
Skal du og Chad noget særligt?
Nej, han gider ikke den slags. Vi bliver bare hjemme.
-Det bliver fint. -Ja.
-Hola, chicas. -Vi var alle glade.
Selvom det stadig var lidt akavet med Julia og mig.
Men alt det ville valentinsdag få bragt op til overfladen.
Og mere til.
Før dagen var omme, ville nogle forhold blive tættere,
ét ville gå i stykker, men blive stærkere,
og ét ville være forbi for evigt.
Behøver du gøre alting så mystisk?
Det ved jeg ikke. Gør jeg?
Fortæl nu bare.
Ser du, valentinsdag kan lægge et stort pres på et forhold.
Også de hemmelige.
Det var sjovt.
Det var fænomenalt. Og dit hår bevægede sig slet ikke.
Efter mange stævnemøder havde noget ændret sig i Diane og Héctors forhold.
For den ene var det stadig en ligegyldig affære,
men for den anden var det blevet til meget, meget mere.
Havemændene er der. Tag bagdøren, så ingen ser dig.
I øvrigt...
...glædelig valentinsdag.
Klamt!
-Jeg troede lige, du mente det. -Selvfølgelig ikke.
Klamt.
-Bagdøren. -Nå ja.
TIL DIANE
Det var Lorenas sidste dag, før hun skulle hjem til Mexicali.
Lige siden hun og Memo blev kærester, havde det været umuligt at blive alene.
Ingen hænder!
Men Memo ville overtale Lupe til at lade dem få den sidste aften sammen.
Lupe?
Tiden er kommet til at erklære min kærlighed.
-Hvad? -Ikke til dig! Til Lorena.
Din niece, min store kærlighed, rejser i morgen.
Derfor vil jeg gerne invitere hende ud på denne kærlighedens dag.
Og jeg godtager ikke et nej!
-Nej. -Okay.
Jeg ville stadig gerne vise Diane, hvad jeg var værd.
Så jeg gik et skridt længere end den sædvanlige avis.
Her er din kaffe og avisen.
Og en basse.
Og en lille plante til dit kontor. Og en æske pebermyntepastiller.
Og en muffin, hvis du ikke kan lide bassen.
Tak for alle de... løse genstande.
Jeg har faktisk en vigtig opgave til dig.
Vi har reklameret med en luksuspakke til valentinsdag
i præsidentsuiten, men ingen har købt den. Før i morges.
-Hvad indeholder den luksuspakke? -Det er det sjove. Jeg aner det ikke.
Men til den pris skal det være noget godt.
Skal jeg finde på noget? Jeg elsker valentinsdag.
Jeg elsker kærlighed. Jeg elsker pakker.
Pragtfuldt.
Det er et stort arbejde, men du skal ikke gøre det alene.
Godt, I to, fyld suiten med romantik.
-Jeg tager det værelse. -Så tager jeg et andet.
Sara kæmpede stadig med sit knuste hjerte.
Hun bebrejdede din abuela bruddet med Roberta.
Men det kunne hun jo ikke sige, så vreden kom ud på underlige måder.
Det er virkelig højt.
-Jeg skruer ned. -Når du tygger. Det er meget højt.
Jeg spiser banan. Jeg tygger næsten ikke.
Og alligevel lyder det, som om du har munden fuld af skruer.
Jeg kan ikke høre noget, og mine ører sidder tæt på munden.
Hvor dejligt at have en knage.
Esteban, kom og snak med os.
-Glædelig valentinsdag. Ud med dig. -Ud?
Altså hvis du vil. Jeg ville overraske dig med en middag.
Jeg laver pulpo enamorado.
-Øv, det var overraskelsen. -Ja, mor. Ud med dig.
Godt.
Men du går med. Hjælp! Jeg har ikke købt noget til ham.
Ja, gå. I må ikke se den hjerteformede budding, jeg...
Øv, nu igen.
Vi ses.
Blomster. Balloner.
Champagne. Rosenblade.
-Det er grimt, ikke? -Totalt.
Hvad gør vi?
Jordbær med chokoladeovertræk!
Don Pablo har lært mig at folde svaneservietter.
Jeg kan folde håndklæderne som kyssende svaner.
Ja, jeg kan lige høre mr. og mrs. Teller:
Se, Susan. Svanerne er af håndklæder! Det er alle pengene værd.
Undskyld, at det ikke er så genialt som "jordbær med chokolade".
Hvorfor er det så mærkeligt mellem os? Vi kan ikke engang være i stue sammen.
Jeg ved det. Det er mærkeligt.
Jeg savner at være venner.
Hvad skete der?
Altanen skete.
Héctor, damernes ven. Jeg så godt, du tjekkede hende ud.
-Næh... -Nogen planer for V-dag?
Du har sikkert gang i mange tøser.
-Jeg vil kun have gang i én tøs. -Nogen har vist tæmmet vilddyret.
Fortæl om din nye sild. Kom nu, spyt ud.
Hvordan er hun fysisk? Er hun min type?
På en måde, ja. I har meget tilfælles.
Kom nu, flere detaljer. Er hun ældre? Er hun yngre?
Hun er... ældre.
Ja, jeg vidste det. En lækker mama. Mama, mama, mama...
-Lad være med at sige mama. -Min mamacita er for lækker.
-Pas på, ellers scorer jeg hende. -Det håber jeg ikke.
Chad og mamacita finder sammen. Forestil dig lige.
-Helst ikke. -Hør lige, hvis det går galt med Julia,
-har hun så en søster? -Nej. Kun en søn.
Hold da kæft! Papacito, du skal være far.
-Nej. -Jo!
Det er også lige meget.
-Hun har lagt mig på is. -På valentinsdag?
Ja, utroligt, ikke?
-Jeg købte endda en kæmpe bamse, og nu... -En kæmpe bamse?
Du er sammen med en kvinde. En mor!
Hvis nogen gav min mor en kæmpe bamse, ville jeg grine højt ad ham.
Du må give den hele armen, hvis du kan lide hende.
Tag chancen. Giv hende noget pænt. Et "smukke".
Du ved, fordi I ikke kan sige "y".
Tak for handlen.
Okay. Vil du gerne... tale om altanen?
Ja! Nej. Jeg mener...
Du sagde, at det, der skete, var en fejl.
-Og jeg er enig. -Ja. Det var dumt.
-Meget dumt. Det betød ingenting. -Slet ikke. Helt uvæsentligt.
Men det skete! Og det gør mig vanvittig.
Jeg er ved at eksplodere, men jeg kan ikke tale med nogen om det.
-Du kan tale med mig. -Nej. Det kan jeg ikke.
Det er så flovt.
Her, bind det for øjnene.
Vil du lege piñata nu?
Nej, men hvis du ikke kan se mig, er det nemmere at sige det.
Se her.
Jeg spiste Lupes yoghurt i sidste uge.
Nu har jeg det meget bedre.
Okay, min tur.
Okay? Så gør jeg det.
Jeg har gået rundt med en enorm vægt på mine skuldre siden det...
...kys.
Jeg føler, at jeg bør sige det til Chad, men det kan ødelægge vores forhold.
Jeg bør også sige det til Isabel, men det kan ødelægge jeres forhold.
Jeg vil gerne tale med dig om det,
men det hele er jo blevet så underligt og akavet mellem os to.
Jeg føler bare, at jeg skuffer alle, uanset hvad jeg gør.
Jeg føler mig så overvældet.
-Det skete slet ikke. -Hvad mener du?
Hvis det ikke skete, skjuler du jo ingenting for Chad og Isabel.
Så behøver du ikke føle dig overvældet.
Hvis det ikke skete...
...kan vi være venner igen.
Vi er de eneste to, der var til stede. Det er os, der fortæller historien.
Vi behøver bare sige, at det ikke skete...
...så skete det ikke.
Det skete ikke.
-Paris. -Hvad?
De lys minder mig om Paris.
Vi har stadig nogle ting fra det FN-møde, de holdt her.
Ja. Og vi beder køkkenet lave coq au vin og croissanter.
Chad har en antik pladespiller, som ville være flot her.
Det gør vi.
Havde du mere held med Lupe?
Nej. Hun insisterer på at overvåge os, når vi er sammen.
Selv nu.
Vores valentinsdag bliver åbenbart sådan her.
Nå, så må vi få den til at vare.
Åh, at være ung og forelsket.
Ved du, hvem de minder mig om?
Dig og ham der med de tynde ben, der arbejdede som havemand.
Mauricio.
Må han hvile i fred.
De tynde ben kunne ikke svømme hurtigere end hajen.
I sendte også hinanden den slags blikke.
Jeg er sikker på, det vækker minder.
Jeg ved godt, du ikke vil tale med din mor om den slags,
men jeg er her altså for dig.
Tak. Lad os nu få købt den gave til Esteban.
-Tror du, han kan lide den her? -Den?
Ja, den er perfekt.
Jeg hedder Esteban, og jeg har "vildt blod"!
Men jeg holder mig altid under fartgrænsen.
Har den ingen sikkerhedssele?
Helt ærligt, Sara. Nej. Ikke sådan.
Det er nærmere... Se her.
Er du klar?
Jeg er Esteban, kongen af rock and roll!
Men hvis det er for højt, kan jeg godt skrue ned. Sådan?
Nej, ved du hvad, jeg slukker bare. Undskyld.
Diane, som aftalt giver jeg besked i god tid om mine fridage.
I næste weekend besøger jeg min søn og mit barnebarn.
Gid jeg kunne sige ja, men vi får travlt med næste måneds Hollywood-fest.
Vi skal snart tale om invitationer, mad...
Vi taler om det senere.
Okay.
Er det en spøg?
Hvis det er en spøg at elske dig, er jeg verdens største klovn.
Jeg har været sammen med hundredvis... nej, dusinvis af kvinder.
Men ingen kan sammenlignes med dig, Diane Davies, mi amor.
Du har vist misforstået noget.
Jeg forlader dig aldrig. Jeg vil altid være her.
Hvad? Nej. Hvad er det?
Det her var helt uforpligtende.
-Mi amor... -Hold op med at kalde mig det.
Ved du hvad? Du har ødelagt det. Beklager, Héctor. Det er slut.
Vent. Slut?
Fint, vi behøver ikke elske hinanden.
Kun uforpligtende sex. Tre gange om ugen.
Og en middag i ny og næ, hvor vi udveksler hemmeligheder.
-Åh gud, nej. -Fint. Ingen middag, kun sex.
Og let samtale. Vi kan tale om, hvad vi ser i TV.
Héctor, du skal gå nu. Hvis nogen hører om os, er du fyret.
Okay. Så går jeg.
Sidste tilbud. Jeg siger ikke et ord. Kun sex. Du bestemmer hvornår.
Jeg er bare en rekvisit.
-Ud! -Jeg går nu.
Der er han! Wow, du ser smart ud.
-Hvordan gik det? -Ikke så godt, Chad. Ikke så godt.
Nej.
Her, giv det til Julia.
Tak, men det er ikke hendes stil.
Du, Héctor.
Hvem hun end var, går hendes søn glip af en god far.
Nu ligner det lidt Paris.
-Har du været der? -Nej, men jeg skal bo der en dag.
-Når mit tøj kommer med i modeugen. -Perfekt. Jeg besøger dig i mit privatfly.
Det er en aftale.
Hvor er de flotte!
Hænderne op! Det er modepolitiet!
Tag det roligt, det var bare min hånd.
Men jeg blev engang røvet af en mand, der pegede på mig.
-Det var mørkt. -Du er så fin!
Jeg vil have et billede af dig. Hvor er kameraet?
-Det står på min kommode. -Jeg henter det. Du tager dem ikke af!
Maden dufter virkelig dejligt.
Ja, pulpo enamorado er en opskrift, der har været i familien i generationer.
Min oldemor lærte min mormor den,
min mormor lærte min mor den, og min mor lærte mig den.
Alting skal måles helt præcist af. Hver eneste ingrediens.
Det er meget svært.
-Så jeg har lavet kylling. -Den historie er meget...
Mor, hvorfor tager det så lang tid?
Kameraet står på...
Memo, det er frygteligt.
Jeg bad Lupe om lov igen, men nu skal jeg arbejde i aften.
Vi kan kun være sammen,
-hvis du hjælper mig i vaskerummet. -I vaskerummet?
Skal vi lægge sengetøj sammen på valentinsdag?
Hvor er du vred.
Jeg elsker det.
-Og håndklæder? Og pudevår? -Fortsæt. Det er så sexet.
Og duge? Og servietter?
Det er vores sidste aften sammen.
Det her finder jeg mig ikke i.
"Nyd jeres aften sammen. Lupe."
Så al den tid...
...var det ikke Roberta og Máximo. Det var Roberta og dig.
-Hvor kunne du, Sara? Det er en synd! -Men mor...
-Tænk, hvis folk hører det. Hvad så? -Det ved jeg ikke.
Modepolitiet! I er anholdt for ikke at komme og spise...
Jeg kan lægge noget sølvpapir over.
Hvad med din fremtid? Hvordan vil du få en familie?
Der findes ikke noget vigtigere.
Mit liv ville ikke have nogen mening uden mine børn.
Det ved jeg ikke. Jeg...
Jeg tror ikke, jeg gider have en mand.
Hvordan ved du det? Du har jo slet ikke prøvet en dreng.
Jeg har aldrig haft lyst til det.
Det var dog utroligt.
Hvad ville din far sige?
Undskyld. Hvor har du sølvpapiret?
Jeg finder det selv.
-Vi gjorde det. -Vi gjorde det.
Hvordan siger man "godt arbejde" på fransk?
Man siger...
Nå, men så også...
til dig.
Jeg er glad for, at vi er venner igen.
Også mig.
Nå, de kommer snart. Skal vi lige gennemgå det?
Kære fru Teller. Må jeg vise Dem vores pragtfulde Paris-suite?
Hr. Teller dog, det er jo fuldstændig himmelsk.
Dyr champagne. Oh la la.
Åh, den kostede kun en million dollar. Der var ikke flere til to millioner.
Hvor er det flot! Har I lavet alt det?
Ja, men vi går nu. Teller-parret kommer snart.
Nej, skat. Vi er Teller-parret.
Jeg reserverede suiten under falsk navn. Vi bliver hjemme, men jeg sagde ikke hvor.
Gud, hvor er du fantastisk.
Tænk, at du skulle pynte din egen suite.
Nå, venner. Hav en dejlig aften. Au revoir.
Tak, Máximo, i lige måde.
Jeg har en pladespiller magen til.
Det skal nok gå. Hør her.
Vi lader, som om det ikke er sket, og vi taler aldrig om Roberta igen.
Du vokser fra den fase af dit liv.
Fase? Mor...
Ja, fase. Du er teenager. Du er forvirret.
Nu glemmer vi det, og så tænker vi fremad.
Mor, hør på mig. Jeg er ikke...
Det kan jeg ikke.
Det vil jeg ikke.
Det er en synd.
Jeg kan ikke have sådan en synder i mit hus.
Og jeg kan ikke bo et sted, hvor jeg skal lyve om, hvem jeg er!
Sara...
Jeg kan ikke acceptere den del af dig.
Mor, jeg mente, hvad jeg sagde.
Det er forkert.
Det er jeg ked af.
Jeg kan ikke sige, at det er i orden. Undskyld.
Jeg hader dig!
Og så, Hugo, sagde din mor og din abuela nogle ting til hinanden,
som jeg aldrig vil gentage.
Der ville gå lang tid, før de kom over det, der skete den dag.
Men på det tidspunkt havde jeg andre ting at tænke på.
Máximo.
Vi skulle først mødes i morgen, men jeg ville give dig de her.
Chokolade. Hvor...
-...pladderromantisk. -Ikke bare chokolade.
Jeg har stjålet hver eneste af dem fra hovedpuderne på Las Colinas.
For din skyld.
De er helt perfekte.
Joe... det ekstra stop, du lagde ind i rejseplanen...
Øjeblik. Det sted, du overhovedet ikke ville hen
-og blev vred over, at jeg foreslog? -Ja, det.
Gider du undersøge det?
Sikke en god idé, chef. Det skal være mig en glæde at sørge for.
Nå, det er Isabel, du vil besøge.
Det ved jeg ikke. Er det?
-Forestil dig at arbejde for ham. Tortur. -Hvordan gør du?
Men som sagt...
...ændrede den valentinsdag os alle sammen på forskellige måder.
Nogle forhold blev tættere.
Et forhold var slut.
Og selvom det en dag ændrede sig, og trods det, at ingen af dem ønskede det,
var et forhold knust.
Tekster af: Lisa Kristensen Villeneuve